Document ID: 31989D0559

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Οκτωβρίου 1989
σχετικά με τη βιομηχανική ζώνη σιδήρου και χάλυβα του Μεγάλου Δουκάτου του Λουξεμβούργου, που αναφέρονται στο άρθρο 4 παράγραφος 2 του κανονισμού (ΕΟΚ) αριθ. 328/88 του Συμβουλίου για τη θέσπιση κοινοτικού προγράμματος για τη μετατροπή των βιομηχανικών ζωνών σιδήρου και χάλυβα (πρόγραμμα Resider)
(Το κείμενο στη γαλλική γλώσσα είναι το μόνο αυθεντικό)
(89/559/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 328/88 του Συμβουλίου της 2ας Φεβρουαρίου 1988 για τη θέσπιση κοινοτικού προγράμματος για τη μετατροπή των βιομηχανικών ζωνών σιδήρου και χάλυβα (πρόγραμμα Resider) (1), και ιδίως τα άρθρα 3 και 4,
Εκτιμώντας:
ότι το άρθρο 4 παράγραφος 2 του κανονισμού (ΕΟΚ) αριθ. 328/88 προβλέπει ότι το κοινοτικό πρόγραμμα μπορεί να αφορά τη βιομηχανική ζώνη σιδήρου και χάλυβα του Μεγάλου Δουκάτου του Λουξεμβούργου στο μέτρο που πληροί τα κριτήρια που αναφέρονται στο άρθρο 3 παράγραφος 1 στοιχεία α), β) και γ) και στα κατώτατα όρια που αναφέρονται στο άρθρο 4 παράγραφος 1 στοιχεία α), β) και γ) του εν λόγω κανονισμού·
ότι οι ζώνες στις οποίες ειναι δυνατόν να εφαρμοσθεί το κοινοτικό πρόγραμμα πρέπει να αποτελέσουν αντικείμενο αίτησης εκ μέρους του ενδιαφερόμενου κράτους μέλους· ότι το Μεγάλο Δουκάτο του Λουξεμβούργου υπέβαλε στην Επιτροπή αίτηση για τη βιομηχανική ζώνη του·
ότι η ζώνη αυτή πληροί τα προαναφερθέντα κριτήρια και κατώτατα όρια,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η βιομηχανική ζώνη σιδήρου και χάλυβα του Λουξεμβούργου πληροί τα κριτήρια που αναφέρονται στο άρθρο 3 παράγραφος 1 στοιχεία α), β) και γ) και στα κατώτατα όρια που αναφέρονται στο άρθρο 4 παράγραφος 1 στοιχεία α), β) και γ) του κανονισμού (ΕΟΚ) αριθ. 328/88. Το κοινοτικό πρόγραμμα που θεσπίσθηκε από τον εν λόγω κανονισμό είναι κατά συνέπεια εφαρμόσιμο στη ζώνη αυτή.
Άρθρο 2
Η παρούσα απόφαση απευθύνεται στο Μεγάλο Δουκάτο του Λουξεμβούργου.
Βρυξέλλες, 10 Οκτωβρίου 1989.

Labels: 18
19
1